
DR d Bradu are copii 
— talentați! Clubul 
| Sportiv Real Bradu 
a mai deschis încă o 
grupă de gimnastică 


Cursuri gratuite 
de înot la Baza 
Sportivă Bradu! 

Numere de telefon nentru reclamaţii și sesizări: Primăria Bradu: ; | |Derioade caniculare 
Poliția Locală Bradu: (INTERIOR 219) 


rphealitatea 
— YW Bradului 

Direcţia de Sănătate Publică Argeş face ur- 
mătoarele recomandări către populaţie, pe timp 
de caniculă: 


Recomandări generale 


- Evitarea pe cât posibil a expunerii prelungite la soare 
între orele 11.00 — 18.00; 

- Dacă aveţi aer condiţionat, reglați aparatul astfel 
încât temperatura să fie cu 5 grade mai mică decât 
temperatura ambientala; 

- Ventilatoarele nu trebuie folosite dacă temperatura 
aerului depăşeşte 32 grade Celsius; 

- Dacă nu aveţi aer condiționat în locuinţă, la locul 
de muncă, petreceţi 2-3 ore zilnic în spatii care care 
beneficiază de aer condiţionat (cinematografe, spatii 
publice); 

- Purtaţi pălării de soare, haine lejere şi ample, din 
fibre naturale, de culori deschise; 

- Pe parcursul zilei faceți duşuri călduţe, fără a vă 
şterge de apă; 

- Beţi zilnic între 1,5 — 2 litri de lichide, fără a aştepta 
să apară senzaţia de sete. În perioadele de caniculă se 
recomandă consumul unui pahar cu apă (sau echiva- 
lentul acestuia) la fiecare 15-20 de minute; 

- Nu consumaţi alcool (inclusiv bere sau vin) deoarece 
acesta favorizează deshidratarea şi diminuează capac- 
itatea de lupta a organismului împotriva căldurii; 

- Evitaţi băuturile cu un conţinut ridicat de cofeină 
(cafea, cola) sau de zahăr (sucuri răcoritoare carboga- 
zoase) deoarece acestea sunt diuretice; 

- Consumaţi fructe şi legume proaspete (pepene gal- 
ben, roşu, prune, castraveți, roşii) deoarece acestea 
conțin o mare cantitate de apă; 

- O doză de iaurt produce aceiași hidratare ca şi un 
pahar cu apă; 

- Evitaţi activităţile din exterior care necesită consum 
mare de energie (sport, grădinărit, etc); 


Cum nutem să limităm creșterea 


temperaturii în locuință 
- Închideţi ferestrele expuse la soare, trageţi jaluzelele 
draperiile; 
- Ţineţi jaluzelele închise pe toată perioada cât tem- 
peratura exterioară este superioară celei din locuinţă; 
- Deschideţi ferestrele seara târziu, noaptea şi di- 
mineaţa devreme, provocând curenţi de aer, pe perio- 
ada cât temperatura exterioară este inferioară celei din 
locuință; 
- Stingeţi sau scadeţi intensitatea luminii artificiale; 
- Închideţi orice aparat electro-casnice de care nu 
aveţi nevoie. 


- realizarea unui ambient fără căldură, umiditate exce- 
sivă şi curenţi de aer; 

- nu se recomandă introducerea de alimente noi în al- 
imentaţia sugarilor; 

- se va realiza hidratarea corespunzătoare, iar pentru 
sugari mama va alăpta ori de câte ori sugarul solicita; 


- copilul va fi îmbrăcat lejer, cu haine din materiale 
textile şi nu va fi scos din casă în perioadele canicu- 
lare; 

- copiii vor primi apă, ceai foarte slab îndulcit, fructe 
proaspete şi foarte bine spălate; 

- mamele care alăptează trebuie să se hidrateze core- 
spunzător cu apă, ceai slab îndulcit, sucuri naturale. Se 
va evita consumul de cafea sau alcool şi vor menţine 
o igiena riguroasă a sânului şi generală; 

- la cel mai mic semn de suferință al copilului sau ma- 
mei, aceştia se vor prezenta la medicul de familie care 
va decide conduita terapeutică; 

- o atenţie deosebită se va acorda igienei pielii copilu- 
lui. În acest sens copilul va fi îmbăiat cel puţin o dată 
pe zi şi obligatoriu seara înainte de culcare. 

- copiilor [i se vor face dușuri cu apă la temperatura 
camerei. 


Pentru copiii aflați în tabere 

- se vor asigura condiţii corespunzătoare de cazare; 

- alimentele trebuie să respecte riguros normele de 
igienă şi să fie proaspete; 

- se va avea grijă de hidratarea corespunzătoare a 
copiilor; 

- copiii vor fi supravegheați, iar locul de joacă va 
fi amplasat la umbră, în afara perioadei de caniculă 
având capul protejat. 

- scăldatul, acolo unde este cazul, va fi făcut sub su- 
pravegherea însoțitorului. 


Recomandări pentru persoanele 
vârstnice și cu afecțiuni cronice 


- crearea unui ambient care nu suprasolicita capaci- 
tatea de adaptare a organismului; 

- hidratarea corespunzătoare cu apă, ceai slab îndul- 
cit, sucuri naturale de fructe; 

- alimentaţia va fi predominant formată din legume 
şi fructe; 

- se vor consuma alimente proaspete din magazine 
care dispun de instalaţii frigorifice pentru păstrare. Se 
va evita consumul alimentelor uşor perisabile; 

- se recomanda evitarea consumului de alcool şi cafea 


recomandă măsuri de protecție 
în perioada de caniculă: 


ice, Evitaţi expunerea prelungită la soare în intervalul 
C, ; 

Reglaţi aparatul de aer condiţionat astfel încât temperatura 
să fie cu decât cea ambientală; 


Purtaţi „din fibre naturale, 


de culori deschise; 
Beţi zilnic între 


Aveţi grijă de 
(copii, vârstnici, persoane cu dizabilităţi). 

în timpul caniculei; 

- se va evita circulaţia în perioada de vârf a caniculei, 
sau dacă este absolut necesar se va folosi îmbrăcă- 
minte uşoară şi protecţie pentru cap; 

- persoanele care suferă de anumite afecțiuni îşi vor 
continua tratamentul conform indicaţiilor medicului. 
Este important ca în aceste perioade, persoanele cu 
afecţiuni cronice, cardio-vasculare, hepatice, renale, 
pulmonare, de circulație, mentale sau cu hipertensi- 
une, să consulte medicul curant în vederea adaptării 
schemei terapeutice la condiţiile existente. 


Recomandări pentru persoanele care 
desfășoară activităţi fizice susținute 
- aceştia vor încerca dozarea efortului în funcție de 
perioadele zilei încercând să evite excesul de efort în 
vârful caniculei. Dacă valorile de temperatură înregis- 

trate sunt foarte mari, se va întrerupe activitatea; 

- se va asigura hidratarea corespunzătoare cu apă min- 
erală, apă plată sau apă cu proprietăţi organoleptice 
corespunzătoare, ceai slab îndulcit, sucuri naturale de 
fructe. 

- este contraindicat consumul de cafea şi alcool în 
această perioadă; 

- utilizarea unui echipament corespunzător, din mate- 
riale vegetale şi protecţie pentru cap. 


Recomandări pentru angajatori 
- reducerea intensității şi ritmului activităților fizice; 
- asigurarea ventilaţiei la locul de muncă; 
- alternarea efortului dinamic cu cel static; 
- alternarea perioadelor de lucru cu perioade de repaus 
în locuri umbrite, ventilate; 
- asigurarea necesarului de apă potabilă, 2-4 litri/ per- 
soana/ schimb; 
- asigurarea echipamentului individual de protecţie; 
- asigurarea de dușuri. 
În cazul apariţiei unor simptome ca: dureri de cap, 
amețeli, senzație de vomă, dureri abdominale, scaune 
diareice după supraexpunere la soare, adresaţi-vă 
imediat medicului. 

Inspectoratul pentru Situaţii de Urgenţă (ISU) Argeş recomandă populaţiei 
să ţină cont de următoarele sfaturi pe timp de caniculă şi disconfort termic 
accentuat: 

— Deplasările sunt recomandate în primele ore ale dimineţii sau seara, pe cât 
posibil prin zone umbrite, alternând deplasarea cu repausul, în spaţii dotate cu aer 
condiţionat (magazine, spaţii publice); 

— Evitaţi aglomeraţiile, expunerea la soare, efortul fizic intens între orele 11.00- 
18.00; 

— Purtaţi haine lejere, subţiri, deschise la culoare, pălării şi ochelari de soare; 

— Beţi 1,5-2 litri de lichide pe zi, nu prea reci, apă, sucuri naturale din fructe şi 
ceaiuri călduţe (soc, muşeţel, urzici); 

— Mâncaţi fructe şi legume (pepene, prune, roşii) sau iaurt (echivalentul unui pahar 
cu apă); mâncaţi echilibrat şi variat insistând pe produsele cu valoare calorică mică; 
— Evitaţi băuturile ce conţin cofeină (cafea, ceai, cola) sau zahăr (sucurile carbo- 
gazoase) în cantitate mare; 

— Evitaţi alimentele cu un conţinut sporit de grăsimi, în special de origine animală; 
— Nu consumaţi alcool — vă deshidratează şi vă transformă într-o potenţială victimă 
a caniculei; 

— Menţineţi legătura cu persoanele în vârstă (rude, vecini, persoane cu dizabilităţi), 
interesându-vă de starea de sănătate a acestora şi oferiţi-le asistenţă ori de câte ori 
au nevoie; 

— Nu lăsaţi copiii/animalele de companie singuri/singure în autoturisme; 

— Cereţi sfatul medicului de familie la cel mai mic semn de suferinţă, manifestat de 
dumneavoastră sau copilul dumneavoastră; 

— Persoanele care suferă de diferite afecțiunii îşi vor continua tratamentul, conform 
indicaţiilor medicului. Este foarte util ca în perioada caniculară să se consulte me- 
dicul curant, în vederea adaptării schemei terapeutice la condiţiile existente; 

— Pentru ameliorarea condiţiilor la locul de muncă se va reduce intensitatea şi 
ritmul activităţilor fizice, se va alterna efortul dinamic cu cel static şi alternarea 
perioadelor de lucru cu perioadele de repaus, în locuri umbrite ori ventilate core- 
spunzător. 


|. Prevenirea incendiilor 


În perioadele caniculare sau secetoase, consiliile judeţene sau locale din zonele cu 
risc crescut de incendiu şi, după caz, administratorii operatorilor economici/con- 
ducătorii instituţiilor din zonele menţionate trebuie să elaboreze programe speciale 
de măsuri pentru prevenirea incendiilor specifice care să cuprindă: 

— Identificarea şi nominalizarea sectoarelor de activitate în care creşte riscul de 
incendiu în condiţiile caracteristice temperaturilor atmosferice ridicate şi a lipsei 
de precipitaţii, urmând a se stabili măsurile de protecţie specifice. 

— Asigurarea şi verificarea zilnică a instalaţiilor de stingere şi a rezervelor de sub- 
stanţe stingătoare. 

— Asigurarea protejării faţă de efectul direct al razelor solare a recipientelor, rezer- 
voarelor şi a altor tipuri de ambalaje care conţin vapori inflamabili sau gaze liche- 
fiate sub presiune, prin depozitare la umbră. 

— Verificarea utilajelor agricole folosite la recoltarea cerealelor păioase astfel încât 
să nu constituie surse de aprindere, şi dotarea acestora cu mijloace de primă inter- 
venţie. 

— Restricţionarea efectuării, în anumite intervale din timpul zilei, a unor lucrări 
care creează condiţii favorizante pentru producerea de incendii prin degajări de 
substanţe volatile sau supraîncălziri excesive. 

— Intensificarea activităţilor cu scop preventiv în zonele cu culturi agricole şi în 
locuri cu vegetaţie forestieră, mai ales cele frecventate pentru agrement. 

— Este interzisă utilizarea focului deschis în locuri cu pericol de incendiu, în zonele 
afectate de uscăciune avansată, precum şi pe timp de vânt; locurile cu pericol de 
incendiu, în care se aplică această interdicţie, se stabilesc şi se marchează de per- 
soanele în drept. 

— Prepararea hranei prin utilizarea focului deschis în incintele unităților, în zonele 
de agrement şi în gospodăriile populaţiei se face numai în locuri special amenajate, 
în condiţii şi la distanţe care să nu permită propagarea focului la construcţii, de- 
pozite, culturi agricole, păduri, plantaţii sau la alte vecinătăţi. 

— Utilizarea focului deschis nu se admite la distanţe mai mici de 40 m faţă de 
locurile cu pericol de explozie: gaze şi lichide combustibile, vapori inflamabili, 
explozivi etc., respectiv 10 m faţă de materiale sau substanţe combustibile: lemn, 
hârtie, textile, carton asfaltat, bitum, ulei etc., fără a fi supravegheat şi asigurat prin 


măsuri corespunzătoare. 

— Prevenirea jocului copiilor cu focul în condiţii şi în locuri în care se pot produce 
incendii, aceasta constituind o obligaţie a persoanelor care răspund, potrivit legii, 
de creşterea, educarea şi îngrijirea copiilor. 


II. Prevenirea incendiilor de vegetație şi de mirişti 


În condiţiile în care se obţin aprobările cerute de legislaţia în vigoare, arderea 
miriştii se face cu respectarea următoarelor măsuri: 

a) condiţii meteorologice fără vânt; 

b) parcelarea miriştii în suprafeţe de maximum 10 ha, prin fâşii arate; 

c) izolarea zonei de ardere faţă de căi de comunicaţie, construcţii, culturi agricole 
vecine, instalaţii, fond forestier, prin executarea de fâşii arate; 

d) desfăşurarea arderii numai pe timp de zi; 

e) asigurarea până la finalizarea arderii a personalului de supraveghere şi stingere 
a eventualelor incendii; 

f) asigurarea pentru suprafeţe de ardere mai mici de 5 ha a substanţelor şi mijlo- 
acelor de stingere necesare; 

8) asigurarea, în cazul suprafeţelor de ardere mai mari de 5 ha, a unui plug, a unei 
cisterne cu apă, a mijloacelor de tractare şi a personalului de deservire; 

— Făcând apel la responsabilitate este necesar să înțelegem că o prevenire eficientă 
a izbucnirii incendiilor nu se poate face decât prin participarea întregii mase de 
cetăţeni, locuitori ai judeţului nostru, care trebuie să conştientizeze pericolul la 
care se expun dând foc vegetației uscate, mai ales în perioadele caniculare sau 
secetoase”, transmite ISU Argeş. 


Sfaturi ISU pentru prevenirea incendiilor de pădure 


În timpul drumeţiilor fumatul şi utilizarea focului deschis se permite doar în locuri 
fără vegetaţie şi în vetre special amenajate; 

-vatra trebuie să fie curățată de iarbă, vreascuri, frunze, etc.; 

- se recomandă să se sape o mică groapă în care se va face focul iar în jurul ei se vor 
aşeza pietre acoperite cu brazde (pietrele pot uneori exploda la temperaturi mari); 
- lemnele pregătite pentru foc trebuie să fie la o distanţă de siguranţă de vatra 
acestuia; 

- cortul va fi amplasat cât mai departe de foc; 

- păzeşte focul şi nu îl lăsa niciodată nesupravegheat; stingerea focului este primul 
lucru care trebuie făcut înainte de plecare 

- nu împrăştia jarul când vrei să stingi focul; 

- înainte de plecare, (chiar dacă plouă) verifică focul dacă este stins, inclusiv dacă 
în jurul vetrei nu a rămas jar. 

- se vor respecta distanţele minime de siguranţă la care se poate face focul (50 
m faţă de materialele combustibile sau clădiri şi 100 m faţă de liziera pădurii şi 
depozitele de furaje); 

- nu lăsa la îndemâna copiilor chibrituri sau alte surse de foc, menţine curăţenia în 
pădure şi nu lăsa hârtii, resturi de mâncare, sticle ori flacoane, deoarece şi ele pot 
contribui la producerea incendiilor de pădure. 


Realitatea 
a radului 


Primarul localităţii Bradu, Dan Stroe, se 
preocupa permanent de modernizarea locali- 
tăţii. Lucrările de infrastructură continuă și în 
această vară, lucrându-se pe mai multe străzi 
din comună. Pe strada Bucium se va intro- 
duce reţelele de apă şi canalizare, iar pe strada 
Dafinului şi Gh. Georgescu reţeaua de canali- 
zare menajeră. De asemenea, pe strada Gării 
lucrarea de introducere a canalizării pluviale 
este aproape de final, iar după încheierea aces- 
teia se vor amenaja trotuare. Se lucrează şi pe 
strada Georgescu, unde se introduce canaliza- 
rea pluvială. 


Modernizarea lacurilor din localitate 


Mai multe lacuri din comuna Bradu au fost 
curățate şi amenajate modern. Lucrările continuă 
şi la celelalte, astfel, lacul de pe strada Lăcră- 
mioarelor va fi amenajat cu ziduri de sprijin de 
jur-împrejur. Vor începe lucrările la lacul Mi- 
lităreşti, lângă strada Buna Vestire, lacul urmând 
să fie decolmatat, amenajat şi va fi executat un 
foraj de mare adâncime pentru fântână, pe malul 
acestuia. 

14 străzi vor fi modernizate 


Primarul Dan Stroe a semnat un contract de fi- 
nanţare foarte important pentru comuna Bradu, 
la Ministerul Dezvoltării, Lucrărilor Publice și 
Administraţiei. Este vorba despre un proiect pen- 
tru modernizarea a 14 străzi din localitate: intro- 
ducerea reţelei de canalizare pluvială şi asfaltare. 
Potrivit primarului Dan Stroe, următoarele străzi 
vor fi modernizate: Busuioc, Aleea Busuioc, Aleea 
Rozelor, Crivăţ, Fragilor, Frasinului, Gladi- 
olei, Gutuiului, Margaretei, Mărgăritar, Matei 
Gabriel, Mesteacănului, Nucului şi Violetelor. 


Microbuze electrice 
pentru elevii din Bradu 


Primăria Bradu a încheiat contractul prin 
PNRR pentru achiziția de microbuze electrice. 
Acestea vor fi folosite pentru transportul elevilor. 
Potrivit contractului, termenul de livrare este 
februarie 2024. Staţia de încărcare a microbu- 
zelor electrice va fi amenajată la Baza Sportivă 
din Bradu. 


“Este pentru prima dată când localitatea Bradu ac- 
cesează fonduri pentru infrastructură. Vom introduce 
canalizare pluvială şi vom asfalta cele 14 străzi, 
urmând să mai accesăm fonduri pe acest segment. 
Acest proiect se adaugă altora de succes pe care le- 
am realizat până acum cu fonduri accesate de admin- 
istrația pe care o conduc. Printre acestea, ca exemplu, 
ar fi înființarea unei creșe în valoare de 2.476.390,88 
lei cu TVA şi achiziționarea unei autospeciale de 
deszăpezire prin GAL Ținutul Verde în valoare de 
623.560 lei cu TVA ”, declară primarul Dan Stroe. 


Trecerea la nivel cu calea ferată 
din Bradu de Jos a fost modernizată 


Suprastructura drumului auto era precară, cu 


asfalt degradat între linii şi cu dale de beton | 


uzate între firele liniilor de tren. Sub acţiunea 


traficului, a factorilor climaterici, trecerea la 
nivel cu calea ferată prezintă defecţiuni, ceea ce 
făcea ca circulația autovehiculelor şi a pietonilor 
să fie îngreunată. Trecerea la nivel cu cale ferată 
a fost astfel modernizată, construită din dale 


noi de beton polimeric, pentru a rezista în timp 
traficului greu. 


« 


Real Bradu, echipa de fotbal a comunei 
Bradu, nu va mai lua startul în sezonul 
2023-2024 din Liga a treia. 

Primarul Dan Stroe şi-ar fi dorit ca echipa 
să fie printre cele mai bine văzute din Liga 
3: „Îmi pare rău pentru decizia luată, dar 
cred că am încurcat anumite echipe”. 


Secţia de fotbal îşi va continua activitatea 
doar la Liga 5 din campionatul judeţean, 
echipa fiind deja înscrisă în eşalonul 
menţionat, după cum a anunţat lonuţ Nae, 
directorul CS Real Bradu. 

Important! Activitatea grupelor de 
copii şi juniori nu va fi afectată. 


Realitatea 
m: radului 


Pe 17 iunie, la Școala Gimnazială “lon Creangă” 
Bradu, fosta Școală Nr. 2 Bradu, s-a desfăşurat 
un eveniment plin de nostalgie! Este vorba de 
revederea Promoţiei anului 1985, diriginte: 
Drăgușin Elena, de la care au trecut 38 ani. 
Foştii elevi, printre care şi primarul Dan Stroe, şi- 
au întâlnit o parte dintre profesori, şi anume: Tănase 
Gheorghiţa (Gica), Tudor Doina (Limba Franceză), 
Negoi lon (Istorie). 

A fost o “lecţie” mai specială în care fiecare “elev” 
a condensat, în câteva minute, 38 de ani de viaţă: 
familie, copii, şcoli, joburi, amintiri. S-a strigat 
catalogul, s-a vorbit, s-a glumit, s-au făcut poze. 

În cadrul Programului "Săptămâna verde”, în perioada 13 — 16 iunie, ele- 
vii şi cadrele didactice de la Școala Gimnazială “Mihai Eminescu” Bradu 
şi Școala Gimnazială “lon Creangă” Bradu au participat la acţiuni de 


ecologizare în perimetrul școlilor. 


”Ecologizarea mediului este foarte importantă pentru noi, deoarece mediul 
este important pentru toată lumea. Pentru a preveni orice fel de poluare a 
mediului (aer, sol, apa) trebuie sa fim foarte atenți cum ne comportăm cu na- 


tura!”, transmit reprezentanții şcolilor din Bradu. 


Il 


ZISZISZI 


Realitatea 
Bradului 

A început sezonul alergiilor, iar românii propri- 
etari de terenuri riscă acum amenzi consider- 
abile dacă nu le curăţă de ambrozie, plantă care 
provoacă alergii multor persoane. Majoritatea 
celor cu această problemă de sănătate sunt în 
alertă maximă, atunci când polenul de la am- 
brozie începe să se răspândească prin aer. 

Ceea ce însă unii ignoră este dezvoltarea, începând 
cu luna august, a unui nou tip de alergen, la fel de 
puternic ca polenul de primăvară. 

Ambrozia este un soi de plantă care înfloreşte în 
august-septembrie, polenul ei fiind responsabil de 
apariţia problemelor alergice, începând cu luna au- 
gust şi mergând până în octombrie şi chiar noiem- 
brie. 

Lunile august, septembrie şi octombrie sunt un 
calvar pentru foarte mulţi români. E poate cea mai 
grea perioadă din an pentru cei alergici la ambrozie. 
Toamna este sezonul în care produce polen în can- 
tităţi sufocante. 


Cum recunoşti ambrozia 


Jumătate de milion de români trec printr-un chin 
care pare fără sfârşit în această perioadă. Şi, deşi e 
o problemă arhicunoscută, proprietarii terenurilor 
pe care creşte ambrozia rareori fac efortul de a o 
distruge. 

Cunoscută şi sub denumirea de “febra fânului”, 
alergia la ambrozie este determinată de polenul 
unei buruieni denumite Ambrosia artemisiifolia, 
care se elimină în aer. 

Alergia este determinată de polenul bogat în frag- 
mente alergizante care se răspândesc cu ajutorul 
vântului. 


Polenul provenit de la ambrozie este foarte pericu- 
los pentru că se împrăştie pe o rază de sute de kilo- 
metri, spun medicii. 

Numărul de cazuri de alergie la ambrozie creşte 
de la an la an, iar buruiana s-a înmulţit periculos 
pe terenurile abandonate de proprietari. Sunt peste 
800 de astfel de zone ţară. 


Legea care combate ambrozia şi 
amenzile date românilor 


Pentru că alergia la ambrozie a devenit o problemă 
de sănătate publică, în 2018 autoritățile au dat o 
lege prin care obligă proprietarii de terenuri intra- 
vilane sau extravilane să desfăşoare periodic lucrări 
de prevenire, combatere şi distrugere a ambroziei. 
În primă fază, în luna mai a fiecărui an, aceste 
comisii trebuie identifice terenurile pe care creşte 
ambrozia, să centralizeze aceste date şi să le trimită 
către prefecturi. 

Cei care nu se conformează primesc, în primă fază 
(perioada 1-15 iulie), avertismente. Apoi, în perioa- 
da 16 iulie — 31 octombrie, se trece la amenzi. 


Persoanele fizice pot fi sancţionate cu sume cu- 
prinse între 1.000 şi 5.000 de lei, iar cele juridice 
cu sume cuprinse între 10.000 şi 20.000 de lei. 


Simptome ale alergiei la ambrozie 


Cele mai uşoare simptome ale alergiei la ambrozie 
sunt: strănut, mâncărime la nas, nas înfundat, ochi 
care lăcrimează. 

Medicii estimează că 80% din cei alergici vor dez- 
volta în timp şi simptome de astm, ce înseamnă su- 
focare, respiraţie grea, crize severe care pot necesi- 
ta prezentarea la Camera de Gardă. 

Din păcate, pacientul nu mai poate respira şi pot 
necesita tratament cu cortizon injectabil. 

Problema ambroziei este atât de gravă încât, în 
urmă cu câţiva ani, s-a dat şi o lege de combatere 
a acestei buruieni însă, din păcate, ea nu mai poate 
fi eradicată. Ambrozia face parte dintr-o familie de 
plante cu factor alergenic puternic. 

Când o persoană inspiră polenul de la ambrozie, 
sistemul imunitar poate reacționa la fel ca în fața 
pericolului de boală, manifestând simptomele unei 
alergii. 

Astfel, este provocată iritarea permanentă a mucoa- 
sei respiratorii a cailor superioare şi, ca atare, sunt 
favorizate rinita şi crizele de astm. 

Există un tratament, o imunoterapie, un fel de vac- 
cin care se face de mai multe ori, iar acest tratament 
îl face pe un pacient să fie tolerant, deci nu mai are 
simptome. Acestea se fac o dată pe lună, timp de 
trei ani. O altă variantă ar fi pastilele care se pun 
sub limbă, se dau şase luni pe an, minim trei ani. 
În străinătate există vaccin pentru ambrozie, dar 
România nu are. 


L] 


Brazilian Jiu-Jitsu este un sport aflat în plin proces de recunoaștere în 
România, cu o largă răspândire la nivel mondial. Sofia Ana-Maria Ghiţă 
din Bradu practică acest sport la academia MatSide Piteşti. 


De curând, clubul a participat la Campionatul European de Jiu Jitsu Brazilian, 
cu un numar de 9 sportivi, dintre care 7 copii si cei doi antrenori ai clubului, de 
unde s-au întors cu mai multe medalii de aur şi argint. 


Sofi lu d îl ită toate laudel 
Oila, Un exempiu die copii care merita toate lautieie 


Printre sportivii excepționali se numără şi brădeanca Sofia Ana-Maria Ghiţă, 
un copil cu rezultate excelente in Brazilian Jiu Jtsu, Kempo, Grappling, Sub- 
mission, probe ce sunt asemanatoare cu BJJ! 

Instructor Mihai Buidan: “Sofia în ochii mei este exemplul de copil care merită 
toate laudele! Este copilul care în primul an plangea la fiecare competitie si 
emotiile o blocau cu totul! Iti lăsa impresia ca va renunta la acest sport, insa 
a demonstrat contrariul! Drept dovada in momentul de faţă a obtinut titlul de 
campioană europeană! Este fata dedicată, perseverentă si cu o ambitie de foc, 
nu mai e fetita de 13 ani pe care o stiam cu totii! Se spune ca Brazilian Jiu Jitsu 
este sahul uman! Sunt copii care inteleg acest lucru, printre ei se numara si So- 
fia! A inteles ca in acest sport este vorba despre dedicare totala si concentrare 
si a ales nu doar sa il practice, ci sa faca din el un stil de viata! Mandri de tine 
si de evolutia ta, ca om in primul rand si mai apoi ca sportiv! ”. 


Realitatea 

Cumpărătorii sunt sfătuiţi să fie atenţi dacă este respectată temperatura la 
care este depozitat sau expus la vânzare produsul alimentar care urmează a 
fi achiziţionat şi să nu recongeleze un produs alimentar după ce acesta a fost 
decongelat, dacă producătorul interzice acesta acţiune. 

Directorul general al ANPC, Paul Anghel, a transmis sfaturi pentru cei care vor 
cumpăra diverse produse alimentare în perioada de vară, în care sunt prognoza- 
te temperaturi ridicate. Acesta recomandă verificarea termenului de valabilitate şi 
condiţiile de păstrare şi anunţă că ANPC urmează să facă o serie de controale la 
diverşi operatori economici. 

"Nu cumpăraţi produse alimentare din locuri neautorizate, întrucât comer- 
ciantul respectiv nu are posibilitatea să asigure condiţiile optime de transport, de- 
pozitare şi comercializare şi nu vă poate elibera bonul cu care să justificaţi tran- 
zacția comercială şi, astfel, riscaţi să achiziționaţi un produs neconform sau chiar 
nesigur care poate să vă afecteze sănătatea ”, a transmis Paul Anghel. 

Acesta recomandă, de asemenea, verificarea datei limită de consum a produselor 
(termen de valabilitate). 

"Verificaţi în mod direct caracteristicile produsului (miros, culoare, aspect etc.) 
având în vedere că temperaturile ridicate favorizează procesul de alterare a pro- 
duselor alimentare şi refuzaţi produsele care prezintă caracteristici de produs al- 
terat (aspect măzguit, miros de acru, aspect spongios de început de fermentare, 
produs deformat şi consistenţa moale-ingheţată, ambalaje deformate etc.) ”, a mai 
transmis Anghel. 

Potrivit acestuia, atunci când cumpăraţi produse alimentare, acordaţi atenţie deo- 
sebită asupra modului de prezentare a ambalajului. 

Cumpărătorii sunt sfătuiţi să fie atenţi dacă este respectată temperatura la care este 
depozitat sau expus la vânzare produsul alimentar care urmează a fi achiziţionat 
şi să nu recongeleze un produs alimentar după ce acesta a fost decongelat, dacă 
producătorul interzice acesta acţiune. 

Directorul ANPC a avut sfaturi şi pentru cei care sumpără băuturi răcoritoare sau 
fructe: "Perioada cu temperaturi caniculare determină un consum mai mare de 
lichide (apă minerală naturală, apă de masă, sucuri de fructe, băuturi răcori- 


toare) la achiziționarea cărora recomandăm să acordaţi atenţie deosebită asupra 
modului de depozitare şi expunere având în vedere că expunerea acestora sub acți- 
unea directă a razelor solare conduce la deteriorarea caracteristicilor produselor 
menționate; Atragem atenţia asupra faptului că legumele şi fructele comercializa- 
te în cadrul pieţelor, în spaţii deschise unde temperatura mediului ambiant este 
foarte ridicată, afectează calitatea produselor (deshidratare, accelerarea proce- 
sului de alterare, ofilirea verdeţurilor etc)”. 

Autoritatea Nationala pentru Protectia Consumatorilor va demara în perioada ur- 
mătoare acțiuni de control pentru supravegherea pieţei produselor alimentare şi a 
unităţilor de alimentaţie publică. 

Se vor verifica, în principal, calitatea alimentelor şi a băuturilor comercializate, 
atât pentru alimentele comercializate ca atare, cât şi pentru cele preparate (comer- 
cializarea lor în ziua în care au fost preparate). 

De asemenea, comisarii ANPC vor verifica condiţiile de expunere, prezentare şi 
comercializare ale alimentelor, respectarea prevederilor legale la transportul şi de- 
pozitarea produselor alimentare. 


L] 


Angajaţii de la stat se pot bucura şi în acest an de voucherele 
de vacanţă oferite de Guvern, in valoare de 1.450 lei. Există 
şi categorii de persoane care nu folosesc aceste vouchere şi 
aleg să le vândă. 

Voucherele de vacanţă sunt emise anual, doar pe suport elec- 
tronic, aşa cum s-a întâmplat şi anul trecut. Pentru cupoane 
nu se plătește CAS şi CASS, în schimb beneficiarul trebuie să 
achite un impozit de 10%, adică 145 de lei. 

Voucherele de vacanţă au perioada de valabilitate de un an de la 
data alimentării suportului electronic. În cazul în care beneficia- 
rul a utilizat în totalitate sau în parte tichetele, iar, ulterior, inter- 
vine o cauză de restituire, acesta are obligaţia să returneze an- 
gajatorului contravaloarea voucherelor de vacanţă necuvenite. 
Este important de menţionat că vânzarea voucherelor este strict 
interzisă. Legea interzice beneficiarilor să le utilizeze pentru 
achiziţionarea altor servicii decât cele prevăzute sau comer- 
cializarea acestora în schimbul unor sume de bani sau al altor 
bunuri ori servicii. 

Amenda pentru cedarea voucherelor de vacanță poate ajunge 
până la 26.600 lei, iar orice unitate de cazare sau agenţie de 
turism care acceptă tichetele emise pentru altă persoană va fi 
amendată cu 13.300 de lei. 


Fetele de la Gymnastic Star, 
invitate să 
participe la 
deschiderea 
turneului 
Wheelchair 


Tennis! 
Vor participa 
sportivi 
din Janonia, 
Brazilia, 
America și 
Europa! 

Antrenament comun al karatiştilor 
de la Real Bradu şi ACS Ato Tamashi 

la ACS Ato Tamashi. 

La piscina din centrul SPA al ba- 
zei sportive Bradu, Clubul Sportiv 
Real Bradu oferă posibilitatea ce- 
lor interesaţi de a practica înotul. 
Aceste cursuri se desfăşoară sub 
îndrumarea antrenoarelor: Nicole- 


Dacă doriţi să aflați mai multe infor- 
maţii despre cursurile de înot, puteţi 
folosi numerele de telefon următoare 
(Nicoleta, 0721.548.590 şi Roxana, 
0740.669.657). 


Sensei Iulian Paraschiv, cel care coordonează 
activitatea secţiei de karate (copii, cadeți şi ju- 
niori) de la CS Real Bradu, a organizat un an- 
trenament comun cu grupa de performanţa de 


Dinu Elena, Niţă Sofia şi Stoian Si- 
ena, trei fete talentate din Bradu, pe 
scena "Teatrului Davila. Fetele în- 
scrise la cursurile oferite de Primăria 
Bradu la Căminul Cultural au 


reprezentat localitatea interpretând 
o scenetă la celebrul Teatru Davila. 


Au fost prezenţi aproximativ 60 de copii, aceştia 
având posibilitatea de a învăţa lucruri noi, dar a 
fost şi bună ocazie pentru a stabili noi obiective 
pentru componenţii secţiei de karate de la clubul 
Real Bradu. 


"Bravo, copii minunați şi talentaţi! 
Îmi doresc să aveţi o evoluţie re- 
marcabilă, să vin cu drag la fiecare 
spectacol şi să vă urmăresc. Cum am 
spus, Bradu are copii talentaţi, noi 
îi ajutăm şi suntem alături de ei”, 
transmite Cristina lonete, director al 


ta Dubiţ şi Roxana Țancă. 
aie a 


E d ii | [! 
y 


În urma numărului mare de cereri, Clubul 
Sportiv Real Bradu a mai deschis încă o grupă 
de gimnastică pentru copii. Secţia de gimnastică 
a strâns aproape 100 de copii, iar cursurile au 
loc și pe perioada verii. "Mă bucur, îmi doresc să 
avem cât mai mulți copii. Pe perioada vacanței 
de vară noi lucrăm, vom fi în sală toată vara. La 
performanță, nu există vacanţă, muncim. Așa 

că, aproape 100 de copii, de 3 ori pe săptămână 
vor fi în sala de antrenament. De altfel, ne pregă- 


tim pentru concursul şi cantonamentul din luna | 


august, iar din septembrie începem noul an 
competițional. Aşadar, muncă, multă muncă. 
Când iubeşti ceea ce faci, nimic nu este greu”, 
transmite Cristina lonete, instructor şi coordo- 
nator al secției de gimnastică. 


Căminului Cultural Bradu. 


